
           REPUBLIKA HRVATSKA
KRAPINSKO - ZAGORSKA ŽUPANIJA
                  OPĆINA MAČE
           Jedinstveni upravni odjel 	

KLASA: 112-02/26-01/01
URBROJ: 2140-21-02-26-01
Mače, 31.08.2026. 

Na temelju članka 19, 28 i 29. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18, 112/19 i 17/25 – dalje: Zakon) pročelnica Jedinstvenog upravnog odjela Općine Mače raspisuje

OGLAS
za prijam u službu na određeno vrijeme 
 radi zamjene duže vrijeme odsutne službenice

u Jedinstveni upravni odjel Općine Mače – 1 izvršitelj/ica na određeno vrijeme – radi zamjene duže vrijeme odsutne službenice do njenog povratka na rad na radno mjesto viši stručni suradnik za projekte i računovodstvene poslove
Opći uvjeti za prijam u službu su: 
– punoljetnost
– hrvatsko državljanstvo
– zdravstvena sposobnost za obavljanje poslova radnog mjesta na koje se osoba prima

Posebni uvjeti za prijam u službu su:
- sveučilišni diplomski studij ili sveučilišni integrirani prijediplomski i diplomski studij ili stručni diplomski studij ekonomske struke
- najmanje 1 godina radnog iskustva na odgovarajućim poslovima
- položen državni ispit II razine
- aktivno znanje najmanje jednog stranog jezika
- poznavanje rada na računalu
- vozačka dozvola B kategorije

Na Oglas se mogu ravnopravno prijaviti kandidati oba spola, a riječi i pojmovi koji imaju rodno značenje odnose se jednako na muški i ženski rod, bez obzira na to jesu li korišteni u muškom ili ženskom rodu.
U službu ne može biti primljena osoba za čiji prijam postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi.
Natjecati se mogu i kandidati koji nemaju položen državni ispit kojeg će, u slučaju prijma u službu, biti obvezni položiti u skladu sa zakonom. 
Uz pisanu prijavu (zamolbu) podnositelji prijave dužni su priložiti sljedeću dokumentaciju:
· vlastoručno potpisana prijava
· životopis
· dokaz o hrvatskom državljanstvu (preslika važeće osobne iskaznice, putovnice, vojne iskaznice ili domovnice) ili Elektronički zapis iz Knjige državljana
· dokaz o traženoj razini obrazovanja (preslika diplome, potvrde ili uvjerenja)
· dokaz o položenom državnom ispitu ( svjedodžba ili uvjerenje)
· dokaz o ukupnom radnom iskustvu (ispis Elektroničkog zapisa o podacima evidentiranim u matičnoj evidenciji Hrvatskog zavoda za mirovinsko osiguranje ili Potvrda o podacima evidentiranim u matičnoj evidenciji Hrvatskog zavoda za mirovinsko osiguranje) 
· dokaz o radnom iskustvu na odgovarajućim poslovima u trajanju od najmanje 1 godine, iz kojeg je vidljivo da je podnositelj prijave obavljao poslove u traženoj stručnoj spremi i struci i razdoblje u kojem je obavljao te poslove, a koje radno iskustvo je evidentirano u Elektroničkom zapisu o podacima evidentiranim u matičnoj evidenciji Hrvatskog zavoda za mirovinsko osiguranje ili Potvrdi o podacima evidentiranim u matičnoj evidenciji Hrvatskog zavoda za mirovinsko osiguranje (ugovor o radu, rješenje ili potvrda poslodavca) 
· dokaz o posjedovanju vozačke dozvole B kategorije (preslika važeće vozačke dozvole B kategorije)
· vlastoručno potpisanu izjavu da kod podnositelja prijave ne postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi

Kandidat koji ima pravo prednosti kod prijma u službu prema posebnom zakonu, dužan je u prijavi na Oglas pozvati se na to pravo te o tome priložiti svu propisanu dokumentaciju i ima prednost u odnosu na ostale kandidate samo pod jednakim uvjetima.
Kandidat koji može ostvariti pravo prednosti pri zapošljavanju prema članku 101. Zakona o hrvatskim braniteljima iz Domovinskog rata i članovima njihovih obitelji (NN br. 121/17. i 98/19. i 84/21.), članku 48.f Zakona o zaštiti vojnih i civilnih invalida rata (NN br. 33/92, 77/92, 27/93, 58/93, 2/94, 76/94, 108/95, 108/96, 82/01, 103/03., 148/13. i 98/19.), članku 47. Zakona o civilnim stradalnicima iz Domovinskog rata (NN br. 84/21.), članku 9. Zakona o profesionalnoj rehabilitaciji i zapošljavanju osoba s invaliditetom (NN br. 157/13., 152/14., 39/18. i 32/20.) dužan se u prijavi na Oglas pozvati na to pravo te ima prednost u odnosu na ostale kandidate samo pod jednakim uvjetima. Kandidat koji se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji, uz prijavu na Oglas dužan je priložiti, osim dokaza o ispunjavanju traženih uvjeta i sve potrebne dokaze sukladno popisu na poveznici Ministarstva hrvatskih branitelja: https://branitelji.gov.hr/zaposljavanje-843/843. Kandidat koji se poziva na pravo prednosti pri zapošljavanju u skladu s čl. 48.f Zakona o zaštiti vojnih i civilnih invalida rata te prema članku 47. Zakona o civilnim stradalnicima iz Domovinskog rata uz prijavu na Oglas, osim dokaza o ispunjavanju traženih uvjeta, dužan je priložiti i rješenje, odnosno potvrdu iz koje je vidljivo spomenuto pravo, izjavu da do sada nisu koristili pravo prednosti pri zapošljavanju po toj osnovi te dokaz o tome na koji mu je način prestao prethodni radni odnos kod posljednjeg poslodavca (rješenje, ugovor, sporazum i sl.)

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom uz prijavu na Oglas dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.
Tražene isprave mogu se priložiti u neovjerenoj preslici, a prije izbora kandidat je dužan predočiti traženu dokumentaciju u izvorniku ili ovjerenoj preslici.
Oglasni postupak obuhvaća prethodnu provjeru znanja i sposobnosti putem pisanog testiranja i intervjua. Prethodnoj provjeri znanja i sposobnosti mogu pristupiti kandidati koji ispunjavaju formalne uvjete iz Oglasa. Ako podnositelj prijave ne pristupi prethodnoj provjeri, smatra se da je povukao prijavu na Oglas. Na web stranici Općine Mače https://www.opcina-mace.hr/  objavit će se opis poslova i podaci o plaći za radno mjesto koje se popunjava ovim Oglasom, način obavljanja prethodne provjere znanja i sposobnosti kandidata i iz kojeg je područja, te pravni i drugi izvori za pripremanje kandidata za prethodnu provjeru znanja i sposobnosti. Povjerenstvo za provedbu Oglasa utvrdit će listu kandidata koji ispunjavaju formalne uvjete iz natječaja te će na web stranici https://www.opcina-mace.hr/  i na Oglasnoj ploči Općine  Mače objaviti mjesto i vrijeme održavanja prethodne provjere znanja i sposobnosti, najmanje 5 dana prije održavanja.
Pisane prijave na Oglas, s obaveznim prilozima, podnose se u roku od 8 dana od dana objave Oglasa kod Hrvatskog zavoda za zapošljavanje na adresu: Općina Mače, Povjerenstvo za provedbu Oglasa za prijam u službu na određeno vrijeme - radi zamjene duže odsutne službenice, s naznakom: „ Oglas za prijam u službu na određeno vrijeme Višeg stručnog suradnika za projekte i računovodstvene poslove”, Mače 30, 49251 Mače. Urednom prijavom smatra se prijava koja sadrži sve podatke i sve priloge navedene u Oglasu. Osoba koja nije podnijela pravodobnu i urednu prijavu ili ne ispunjava formalne uvjete iz Oglasa ne smatra se kandidatom prijavljenim na Oglas i o istome će biti obaviještena pisanim putem. Kandidat koji bude izabran pozvat će se da u primjerenom roku, a prije donošenja rješenja o prijmu u službu, dostavi uvjerenje nadležnog suda da se protiv njega ne vodi kazneni postupak i uvjerenje o zdravstvenoj sposobnosti za obavljanje poslova radnog mjesta te da dostavi na uvid izvornike  dokaza o ispunjavanju formalnih uvjeta iz Oglasa, uz upozorenje da se nedostavljanje traženih isprava smatra odustankom od prijma u službu. U prijavi na Oglas navode se osobni podaci podnositelja prijave (ime i prezime, adresa prebivališta, broj telefona, adresa e-pošte i dr.) isključivo za potrebe postupka te se isti neće upotrijebiti u druge svrhe. Podnošenjem prijave na Oglas prijavitelji potvrđuju da su upoznati s Pravilnikom o obradi i zaštiti osobnih podataka Općine Mače koja je izrađena na temelju Opće uredbe (GDPR), a u kojoj se detaljno propisuje postupanje s prijaviteljevim osobnim podacima te se podnošenjem prijave na Oglas izjavljuje privola za prikupljanje osobnih podataka.
O rezultatima Oglas kandidati će biti obaviješteni javnom objavom rješenja o prijmu u službu izabranog kandidata na web stranici Općine Mače https://www.opcina-mace.hr/
Dostava rješenja svim kandidatima smatra se obavljenom istekom osmog dana od dana javne objave rješenja  na web stranici Općine Mače https://www.opcina-mace.hr/		        
PROČELNICA
  							 Jedinstvenog upravnog odjela 
                                                                                               Općine Mače	       
                                                                                       Ljiljana Trčak, bacc.oec

